27. jaanuaril 2014 esitatud hagi – Hispaania Kuningriik versus Euroopa Parlament ja Euroopa Liidu Nõukogu
(kohtuasi C-44/14)
Kohtumenetluse keel: hispaania
Pooled
Hageja: Hispaania Kuningriik (esindaja: A. Rubio González)
Kostjad: Euroopa Parlament ja Euroopa Liidu Nõukogu
Hageja nõuded
tühistada Euroopa Parlamendi ja nõukogu 22. oktoobri 2013. aasta määruse (EL) nr 1052/20131, millega luuakse Euroopa piiride valvamise süsteem (EUROSUR), artikkel 19.
mõista kohtukulud välja kostjateks olevatelt institutsioonidelt.
Väited ja peamised argumendid
Schengeni protokolli artiklite 4 ja 5 rikkumine. EUROSURi määruse artikkel 19 kehtestab Ühendkuningriigi ja Iirimaa EUROSURis osalemiseks ad hoc menetluse koostöölepingute abil. Seega näeb see ette nende liikmesriikide osalemismenetluse Schengeni protokolli artikli 4 raames, mis sisuliselt samastab Ühendkuningriigi ja Iirimaa Euroopa Liidu väliste kolmandate riikidega.
____________
1 ELT L 295, lk 11.